Esteettömyyskartoitus suunnittelun avuksi, esimerkkinä Varalan urheiluopisto
Liiku terveemmäksi esteettä -seminaari Tampere 5.11.2015
Esteettömyyskartoittaja Ari Aalto 

Varalan esteettömyyskartoitus on toteutettu osana Suomen Vammaisurheilu ja -liikunta VAU ry:n Urheiluopistojen esteettömyyskartoitushanketta. Kartoituksessa on sovellettu ESKEH-esteettömyyskartoitusmenetelmää ja VAU:ssa laadittuja liikuntatilojen esteettömyyskriteerejä.
Kartoituksessa tarkasteltiin päärakennusta, Kalliolaa, Majalaa, Rantasaunaa ja Hirsisaunaa. Majoitustilat eivät kuuluneet kartoitukseen. Villa Varala jätettiin myös kartoituksen ulkopuolelle, koska siellä ei ole liikuntatiloja ja se on esteettömän liikkumisen kannalta todella hankala rakennus. Osa päärakennuksen tiloista jätettiin kartoittamatta tulevan peruskorjauksen takia. 
Esityksessäni paneudun hiukan tarkemmin päärakennuksen ja Kalliolan liikuntatiloihin, vaikka kartoitimme myös ravintolan, kahvion, opetus-ja työskentelytiloja jne.

Liikkumisen esteettömyys toteutuu Varalan Urheiluopiston tiloissa nykytilanteessa kohtalaisesti. Suurimmat esteettömyyttä heikentävät asiat liittyvät esteettömien autopaikkojen puuttumiseen, tasoeroihin, opasteisiin (puutteellisia, väärin sijoitettuja tai puuttuvat kokonaan) ja induktiosilmukoiden puuttumiseen.

Päärakennuksen liikuntatilat:

Liikuntahalli (Halli 1)

+ Liikuntahalliin on esteetön kulkuyhteys pääsisäänkäynniltä.
+ Pelikenttien rajaviivat erottuvat lattiasta selkeänä tummuuskontrastina. 
+ Varastoihin on esteetön kulkuyhteys liikuntatilasta. 
+ Varastoissa oli tarkasteluhetkellä tilaa myös apuvälineiden säilytykseen harjoittelun aikana.
- Penkit salin sivulla ja ulkonevat rakenteet voivat aiheuttaa törmäysvaaran. 
- Induktiosilmukan käyttömahdollisuutta ei ole. 
- Hallin yhteydessä ei ole pukuhuoneita, eikä esteetöntä wc- tilaa.
Kuntosali

+ Osa laitteiden säätömekanismeista on helposti saavutettavissa ja ne erottuvat tummuuskontrastina taustastaan. 
+ Osassa laitteita säätömekanismeja on kevyt käyttää.
+ Valaistus on voimakas.

- Kuntosalille ei ole esteetöntä kulkuyhteyttä (kolme porrasaskelmaa).
- Vain osa kuntosalin laitteista on sijoitettu niin, että niiden ääreen pääsee apuvälinein.
- Laitteet eivät erotu selkeänä tummuuskontrastina.

Allastila

+ Lattian väritys auttaa tilan ja kalusteiden hahmottamista.
+ Altaan reuna erottuu tummuuskontrastina. 
+ Altaan syvyys on kerrottu opasteessa, jossa on selkeät tummuuskontrastit.

- Altaaseen johtaa portaat, joissa on käsijohde vain yhdellä puolella. 
- Askelmien etureunat eivät erotu tummuuskontrastina.
- Esteetöntä mahdollisuutta altaaseen siirtymiseen ei ole. 
- Pylväät eivät erotu tummuuskontrastina.

Puku- ja pesuhuoneet

Liikuntahallin, kuntosalin ja allastilan käyttäjillä on käytössä yhteiset puku- ja pesutilat.

+ Tilat ovat mitoitukseltaan väljiä.
+ Tummuuskontrastit helpottavat tilojen hahmottamista.

- Opasteet on sijoitettu usein ovilevyyn (törmäysvaara).
- Kynnykset ovat korkeita.
- Valaistus on heikko ja epätasainen.
- Puku- ja pesuhuoneiden yhteydessä ei ole esteetöntä wc- tilaa.

Kalliola (Palloiluhalli 2)
Tilaopasteet ovat sijoitettu pääosin ovilehden yläreunaan (tai seinään liian ylös), mistä niitä ei pysty tarkastelemaan läheltä. Kirjasinkoko on kuitenkin suuri ja tummuuskontrasti on hyvä. 
+ Palloiluhalliin on esteetön kulkureitti aulasta. 
+ Hallin ovi erottuu tummuuskontrastina taustastaan. 
+ Rajaviivat erottuvat selkeänä tummuuskontrastina lattiasta.
- Oviaukko on liikunnan apuvälineitä ajatellen kapea. 
- Kulkureitille sijoitettujen tavaroiden takia kapeimmassa kohdassa kulkureitin vapaa leveys on vain 700 mm. 
- Hallin lattia ja seinien alareuna ei muodosta tummuuskontrastia, mikä vaikeuttaa tilan hahmottamista (törmäysvaara).
- Valaistus on heikko.
Pukuhuoneet
+ Pukuhuoneiden ovet erottuvat hyvin tummuuskontrastina seinästä ja ne ovat kevyitä avata.
+ Tilojen mitoitus on melko väljä. 
+ Lattia ja seinät muodostavat hyvän tummuuskontrastin. 
+ Peilit on sijoitettu hyvälle korkeudelle myös pyörätuolilla liikkujia ajatellen (850–1950 mm).
- Miesten pukuhuoneen yhteydessä ei ole wc- tilaa.
- Esteetön wc- tila on sijoitettu käytävälle.
Pesuhuoneet
+ Pesuhuoneen ovi erottuu tummuuskontrastina taustastaan.
+ Pesuhuoneen lattia ja seinät muodostavat hyvän tummuuskontrastin.
+ Pesupaikoilla on käsisuihkut.
- Pesuhuoneiden lattioilla on tasoeroja.
- Oviaukot ovat kapeita.